નવરચિત બોટાદ જીલ્લાના લોકોને વધુને વધુ સારી સુવિધાઓ મળી રહે તે માટે રાજય સરકાર દ્વારા અનેકવિધ કાર્યો હાથ ધરવામાં આવ્યા છે. જેના પરીપાકરૂપે બોટાદ જીલ્લા મથક ખાતે અંદાજીત રૂપિયા 3117 કરોડના ખર્ચે જીલ્લા ન્યાયાલયના આધુનિક ભવનનું નિર્માણ કરવામાં આવ્યું છે જેનું લોકાર્પણ રાજયના મુખ્યમંત્રી શ્રી વિજયભાઈ રૂપાણીની ઉપસ્થિતિમાં ગુજરાત હાઈકોર્ટના મુખ્ય ન્યાયમૂર્તિ શ્રી આર.સુભાષ રેડ્ડીના હસ્તે કરવામાં આવશે. બોટાદ ખાતે તા.21મી ઓકટોબરના રોજ સાંજના 4.00 કલાકે ન્યાય મંદિર ખાતે યોજાનાર આ કાર્યક્રમમાં ગુજરાત હાઈકોર્ટના જજશ્રી સોનિયા ગોકાની તથા કાયદો અને ન્યાયતંત્ર વિભાગના રાજયમંત્રી શ્રી પ્રદીપસિંહ જાડેજા ખાસ ઉપસ્થિત રહેશે.